S2tyk4-kurssin itsenäinen työ**: TOIVEAMMATTI –kirjoitelma**

Suunnittele tekstiä ajatuskartan avulla.

Jokainen numero vastaa yhtä esseen kappaletta.

Tutustu myös monisteen kääntöpuolella olevaan mallikirjoitelmaan.

Jos osaat, käytä verbeissä aikamuotoina sekä nykyhetkeen viittaavaa preesensiä (olla-muoto) että tulevaisuuteen viittaavaa konditionaalia (ol**isi**-muotoa).

Tärkeintä s2tyk4-kurssilla on kuitenkin se, että kaikki **isot alkukirjaimet ja pisteet** ovat paikallaan.

Jos teet kirjoitelman tietokoneella, käytä mieluiten Word-ohjelmaa.

Lähetä valmis teksti opettajalle liitetiedostona osoitteeseen laura.vallius@tyk.fi. Jos kirjoitat paperille käsin, palauta teksti opettajalle tunnilla.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Miksi haluan kyseiseen ammattiin?

 = tausta

 2. Miten pääsen kyseiseen ammattiin?

 = koulutus

 3. Millaista kyseisessä ammatissa on?

 = työn hyvät puolet ja huonot puolet

 4. Millainen minä olisin kyseisessä ammatissa?

 = Mikä olisi minulle helppoa ja mikä olisi minulle vaikeaa?

 = Miten vaikeat asiat voisi ratkaista

1.

2.

3.

4.

Mallikirjoitelma:

TOIVEAMMATTINA TIETOKIRJAILIJA

Olen aina ollut tiedonhaluinen. Isäni ja äitini ovat kertoneet, että jo pienenä lapsena selasin kotimme tietokirjoja ja ihailin niiden kuvia. Joitakin sivuja jopa söin. Nykyisin haluaisin tietokirjailijaksi siksi, että saisin lisää tietoa asioista, jotka kiinnostavat minua. Pidän myös paljon kirjoittamisesta.

Tietokirjailijaksi voi tulla kahdella eri tavalla. Voi kouluttautua asiantuntijaksi opiskelemalla jotain aihetta esimerkiksi ammattikoulussa, ammattikorkeakoulussa tai yliopistossa. Voi myös opiskella kirjoittamista ja kirjoittaa aiheista, joista muut ihmiset toivovat lisää tietoa.

Huono puoli tietokirjojen kirjoittamisessa on se, että se on yksinäistä: täytyy etsiä yksin paljon tietoa kirjoista ja internetistä. Täytyy myös matkustaa etsimään tietoa, eikä matkustaminen yksin ole aina mukavaa. Hyvä puoli on, että saa uutta tietoa ja oppii kirjoittamaan entistä paremmin.

Olisin tietokirjailijana yleensä tyytyväinen. Välillä yksinäisyys kuitenkin haittaisi minua, koska olen sosiaalinen ihminen. Koettaisin löytää muita tietokirjailijoita, joiden kanssa voi välillä puhua työstä ja muustakin elämästä.